《时序篇》
清代·冯云骧

童童山上松，条条风中柳。四时一以化，贞脆随所守。

人生天地间，苦无金石寿。阴阳不停驭，霜露变林薮。

小人羡荣利，志士耻升斗。余生三十年，碌碌犹奔走。

探海斩妖蛟，利剑不在手。侧身视风尘，哀歌对樽酒。

明月写素心，孤云结良友。曾许稷契俦，羞居管晏后。

进未奋功名，退非耕畎亩。一身半浮沉，百年任休咎。

今古浩无涯，悠悠叹白首。

作者简介：冯云骧，字讷生，代州人。顺治乙未进士，康熙己未举博学鸿词，历官福建督粮道。有《飞霞楼诗》、《云中集》、《国雍》、《草沱园偶辑》、《瞻花稿》、《涉霞吟》、《青苔篇》。